સુપ્રીમ કોર્ટમાં પર્યાવરણ પ્રદુષણ મામલે થયેલી રીટ પીટીશન બાદ કેન્દ્ર સરકારે સુપ્રીમ કોર્ટ સમક્ષ પોતાનું વલણ સ્પષ્ટ કરતા જણાવ્યું હતું કે, ૧લી એપ્રિલ ૨૦૨૦થી દેશમાં એવા વાહનો જ વેચાણ અને ઉત્પાદન થઈ શકશે જે બીએસ-૬ના નિયમોનું પાલન કરતા હોય નોંધનીય છે કે ભારત સરકાર દ્વારા વાહનો દ્વારા થતું પ્રદુષણ રોકવા ભારત સ્ટેજ ઈમિશન સ્ટાન્ડર્ડ નામનો માપદંડ બનાવ્યો છે જે પ્રમાણે હાલમાં દેશમાં બીએસ-૪ના નિયમો અમલમાં છે.